section_heading: Recenzije
paragraph_text: Prema Metacriticu Binaural je dobio uglavnom pozitivne kritike; na toj je stranici prosječna ocjena albuma 69/100 na temelju 16 recenzija.Pearl Jam - Binaural na metacritic.com Pristupljeno 1. prosinca 2019. NME je albumu dao devet od deset bodova; u recenziji ga je nazvao "kipućim, bijesnim albumom; to je svečani iskaz protiv cinizma i pasivnosti i uobičajenih nepravdi u svakidašnjem životu" i dodao je da "čak i kad sastav uspori tempo, pjesme se ističu srčanom intenzivnošću". Timeov recenzent Christopher John Farley istaknuo je da je album "strpljiviji i manje bijesan od većine ranijeg rada Pearl Jama". Dodao je i da "Pearl Jam potiho stvara dugogodišnju karijeru kojom će postati jednaka legendama rocka iz prošlosti".